**Рок за предају семинарског рада је два месеца, тј. 22.мај.**

Како пишемо рад:

1. Пишете у Word-у, фонт Times New Roman, величина 12.
2. Поднаслове пишете у величини 14.
3. Рад треба да садржи: наслов, текст и литературу
4. Текст треба да буде исписан на две стране, које могу да садрже слике, графиконе, табеле.
5. Ако копирате неки текст, цитирате аутора неког документа јако је битно да то упишете.
6. Израдити пано на ову тему.

Ово је кратко упутство како написати семинарски рад, тј кораци који су вам потребни да ваш задатак урадите добро. Ово упутство ће вам свакако требати за сваки предмет, чак и за средњу школу па прочитајте.

1. **Шта је тема мог рада?** Напиши наслов свог рада. Ако ниси сигуран/а шта тема подразумева слободно ме контактирај.
2. **Када треба да предам рад?** Испланирај своје време, потруди се да то не буде последњи дан. Буди реалан/а према себи-како сте до сада поштовали рокове?!
3. **Шта ће се десити ако закасним са предавањем рада?** Рад неће бити прихваћен, а посао и труд који си уложио/а неће бити оцењен.
4. **Како да поставиш циљеве?**  Одреди рок и прати следеће задатке
   * Направи план
   * Спроведи истраживање
   * Направи грубу скицу или концепт (кратка верзија вашег рада, шта је најважније)
   * Прегледај концепт
   * Састави концепт. Ако користиш графиконе, табеле и илустрације, предвиди додатно време за то.
   * Провери свој рад
   * Дај неком другом да погледа рад
5. **Како да одаберем податке?**  Имај на уму главне поднаслове и основне делове свог рада.
6. **Који је најбољи начин коришћења податак?** Важно је да подаци које си нашао/ла буду јасно повезани са насловом рада и главним поднасловима. Текскт пренеси својим речима, а ако мораш да препишеш, преписани део стави по наводнике, користи *Italic,* и наведи извор из којег си преузео податке.
7. **Како треба да изгледа рад?** Кратка упутства како писати рад имаш горе у тексту. Што се тиче графикона, табела, слика уколико имаш неки податак или сам/а остварујеш истраживање било би добро ставити. Ако преузимате ове податке, обавезно навести одакле сте преузели. Иначе, слика, графикон, табела у многоме ће побољшати рад,
8. **Концепт, писање рада, прва и коначна верзија.** Добро порадите на концепту, размислите шта имате од података и табела, како их уклопити у рад. Било би добро да концепт више пута проверите, грешке, наводи и слично пре писања прве верзије. Прву верзију пошљите мени на консултацију. Добићете повратну информацију о вашем раду. Када све то прођемо можете почети да састављате коначну верзију.

**Прву верзију шаљете у периоду од 11.5-17.5.2020. , како бих имала времена да их прегледам, да ви добијете повратну информацију и исправите до 22.5.2020. године.**

ОШ „Гоце Делчев“ Јабука

Тема : **НАЗИВ ВАШЕ ТЕМЕ**

Предмет: ДОМАЋИНСТВО

Наставник: Ученик:

Александра Карић Име и презиме, одељење

МАЈ, 2020.

КАКО СЕ ПИШЕ ЛИТЕРАТУРА?

За књиге се наводе следећи подаци, баш овим редоследом:

- Презиме, Име, Наслов књиге, Издавач, Место, Година пример:

- Ериксен, Томас Хилан, Тиранија тренутка. Брзо и споро време у информационом друштву, Библиотека XX век, Београд, 2003.

Уколико је коришћен текст преузет са неке wеб странице онда се наводи цела путања до тог текста, а не само почетна страна веб сајта. Ако је познато име и презиме аутора потребно га је навести, у супротном може се изоставити. пример:

- Raggett, Dave <http://www.w3.org/MarkUp/Guide/>

- Raggett, Dave <http://www.w3.org/MarkUp/Guide/Advanced.html>

Уколико је коришћен текст из неког часописа потребно је навести: презиме и име аутора текста, наслов текста, назив часописа из којег је преузет текст, број издања, датум или годину (у зависности да ли је у питању дневни лист, недељни лист, месечни лист или годишњак), број стране на којој се налази текст. Понекад може бити изостављено презиме и име аутора текста. пример:

- Рашић, Владана, "Дипломата заљубљен у рачунаре", интервју са Душаном Батаковићем, у: Micro PC World, фебруар 2003, стр. 90.

Уколико се користе слике или графикони такође се наводи извор.